**Εκδήλωση με τίτλο "Automotivation"**

Τα μέλη και οι φοιτητές του Τμήματος Μηχανικών Πληροφορικής ΤΕ προσκαλούνται στην εκδήλωση με τίτλο "Automotivation" που θα πραγματοποιηθεί στην Αθήνα στις 29/04/2018 στις 10:00 π.μ. στον χώρο Tzaferi 16. H εκδήλωση αυτή θα είναι αφιερωμένη στην αυτοκινητοβιομηχανία, τους παραγωγούς, τους προμηθευτές και την ευρύτερη βιομηχανία του automotive.

Στον χώρο του event, θα παρεβρεθούν εκπρόσωποι ελληνικών και ξένων εταιριών οι οποίοι θα παρουσιάσουν τις διαθέσιμες θέσεις εργασίας τους και θα έχουν την ευκαιρία να γνωρίσουν πιθανούς υποψήφιους εργαζόμενους. Η εκδήλωση, επιπλέον, θα περιλαμβάνει παρουσιάσεις, ομιλίες ειδικών από τον ακαδημαϊκό αλλά και τον χώρο της αυτοκινητοβιομηχανίας, workshops και θα δώσει την ευκαιρία στους φοιτητές και τους απόφοιτους να ενημερωθούν για ότι νέο υπάρχει στον χώρο της αυτοκινητοβιομηχανίας τόσο από επιστημονικής όσο και από επιχειρηματικής άποψης. Δεν υπάρχει οικονομική επιβάρυνση για τη συμμετοχή.

Σχετικό site: [www.auto-motivation.net](http://www.auto-motivation.net/)